આ ઈન્ડિયન ઓસન વાઈડ એક્સરસાઈઝ યોજવાનો મુખ્ય હેતુ વોર્નિંગ ડિસેમિનેશન સિસ્ટમ (ચેતવણી પ્રસરણ પ્રણાલી) ની અસરકારકતાનું મૂલ્યાંકન અને સુધારણા, સુનામી સજ્જતા વધારવી, પ્રતિભાવ ક્ષમતાઓનું મૂલ્યાંકન કરવું અને સંકલનને સુધારવા માટે છે. આ એક્સરસાઈઝ યોજવાનો હેતુ સ્થાનિક દરિયાઈ સમુદાય સ્તરે પ્રાથમિક ધ્યેય કેન્દ્રિત કરવાની સાથે સુનામી ચેતવણી અને પ્રતિક્રિયા સાંકળના તમામ સ્તરોનો ઉપયોગ કરવાનો છે. આ કવાયત દરમિયાન ઈન્ડિયન ઓસન વેવ 2018 (IOWave 18) થી ઈન્ડિયન ઓસન દેશોની સરકારોમાં સુનામી અંગેની ચેતવણી અંગે જાણકારી પ્રાપ્ત થશે જેથી કરીને ઝડપથી નિર્ણયો લેવામાં સરળતા રહેશે.